บาทเปิด29.98/30.10 บาทต่อดอลลาร์ แข็งค่าต่อเนื่อง
เงินบาทเปิดตลาด 29.98/30.10 บาทต่อดอลลาร์ แนวโน้มยังแข็งค่าต่อเนื่อง ให้กรอบวันนี้ 29.90-30.10บาทต่อดอลลาร์
17 ธ.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.98/30.01 บาท/ดอลลาร์ แข็งค่าเล็กน้อยจากเย็นวานที่ปิดตลาดที่ระดับ 30.01 บาท/ดอลลาร์ สำหรับผลการประชุมของธนาคารกลางสหรัฐ (เฟด) เมื่อคืนนี้ ยังไม่ได้มีการเปลี่ยนแปลงนโยบายการเงินอย่างมีนัยสำคัญ โดยเฟดยังคงนโยบาย QE เช่นเดิม และมีการปรับคาดการณ์ GDP ปีนี้และปีหน้าใหม่
อย่างไรก็ตามประเด็นที่ตลาดจับตา คือ กรณีที่กระทรวงการคลังสหรัฐจับตาค่าเงินบาท ทำให้เชื่อว่าธนาคารแห่งประเทศไทย (ธปท.) คงไม่สามารถดำเนินการอะไรได้มากนัก และในสัปดาห์หน้าจะมีการประชุมคณะกรรมการนโยบายการเงิน (กนง.) ซึ่งตลาดคาดว่า นโยบายการเงินคงจะยังไม่มีการเปลี่ยนแปลง แต่ให้น้ำหนักไปที่มาตรการลดแรงกดดันต่อค่าเงินบาทและแก้ปัญหาเชิงโครงสร้างให้กับตลาดอัตราแลกเปลี่ยนไทยที่ออกมาเมื่อเดือนพ.ย.มากกว่า
นักบริหารเงิน มองว่าแนวโน้มเงินบาทวันนี้ยังแข็งค่าในกรอบ 29.90-30.10 บาท/ดอลลาร์